རྡོར་སེམས་ཐུགས་ཀྱི་མེ་ལོང་གི་ལས་བྱང་ངག་འདོན་གསལ་བའི་སྒྲོན་མེ་ཞེས་བྱ་བ་བཞུགས་སོ༔ ༔

ྈྃ༔ ༔གུ་རུ་པདྨ་འབྱུང་གནས་རིགས་བདག་རྩ་བའི་ལྷ་ལ་ཕྱག་འཚལ་ལོ༔ བགེགས་གཏོར་ནི༔ རཾ་ཡཾ་ཁཾ༔ ཨོཾ་ཨཱཿཧཱུྃ༔ རཏྣའི་སྣོད་ཡངས་ཤིང་རྒྱ་ཆེ་
བའི་ནང་དུ༔ ཁ་དོག་དྲི་རོ་ནུས་པ་ཕུན་སུམ་ཚོགས་པའི་གཏོར་མ་ཟག་པ་མེད་པའི་བདུད་རྩིར་གྱུར༔ ཨོཾ་ཨཱཿཧཱུྃ༔ ན་མ་སརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ༔ ཨོཾ་སམྦྷ་ར་
སམྦྷ་ར་ཧཱུྃ༔ ལན་གསུམ་བྱ༔ མཆོད་སྦྱིན་གྱི་གཏོར་མ་འདི་ཉིད༔ ལྷན་ཅིག་སྐྱེས་པའི་འདྲེས་གཙོ་བྱས་པས༔ འབྱུང་པོ་བགེགས་རིགས་རྣམས་ལ་བསྔོའོ༔ བཞེས་
ནས་རྣལ་འབྱོར་པ་བདག་ཅག་རྣམས་ཀྱི་ས་ལམ་གྱི་འགལ་རྐྱེན་ཞི་ཞིང་༔ མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པའི་ཕྲིན་ལས་མཛོད་ཅིག༔ ཧཱུྃ༔ ང་ནི་ཡེ་ནས་

ྈྃ༔ ༔རང་བྱུང་ཁྲོ་བོའི་སྐུ༔ དུག་གསུམ་འདུལ་ཕྱིར་རབ་ཏུ་རྔམ་པའི་གཟུགས༔ ཡང་གསང་བླ་མེད་བསྒྲུབ་ལ་བར་གཅོད་ཅིང་༔ སྐུ་གསུང་ཐུགས་
རྟེན་དག་ལ་ཆགས་བྱེད་པའི༔ འབྱུང་པོ་བགེགས་རིགས་དངོས་གྲུབ་འཕྲོག་བྱེད་རྣམས༔ གནས་འདིར་མ་འདུག་གཞན་དུ་འགྲོ་བར་གྱིས༔ མི་འགྲོ་འདུག་ན་རྡུལ་ཕྲན་
བཞིན་དུ་རློགས༔ ཨོཾ་ཧྲཱིཿབཛྲ་ཀྲོ་ཏ་རཱ་ཛ་འབྱུང་པོ་ཨུ་ཙ་ཏ་ཡ་ཧཱུྃ་ཕཊ༔ ཡུངས་དཀར་བྲབ་ཅིང་གུ་གུལ་དུད་པས་བདུག༔ ཁྲོ་བོའི་སྟངས་སྟབས་དྲག་པོས་ཕོ་ཉ་བསྐུལ༔ གཏོར་མ་སྦྱིན་
བགེགས་བསྐྲད་བསྲུང་བའི་འཁོར་ལོར་བསྒོམ༔ དེ་ནས་མཚམས་གཅོད་བྱ་བ་ནི༔ ཧཱུྃ༔ ང་ནི་ཡེ་ནས་མི་འགྱུར་ལྷ་ཡི་སྐུ༔ སྣོད་བཅུད་སྣང་སྲིད་འཁོར་འདས་ཡེ་ནས་དག༔ བར་

ཆད་འབྱུང་པོ་ཞེས་བྱའི་མིང་ཡང་མེད༔ ཡེ་གྲོལ་ཆོས་ཉིད་ཀློང་དུ་མཚམས་བཅད་དོ༔ ཨོཾ་ཨཱཿཧཱུྃ་སྭཱ་ཧཱ་འབྱུང་པོ་ཨུ་ཙ་ཏ་ཡ་ཧཱུྃ་ཕཊ༔ བསྲུང་འཁོར་ནི༔ ཧཱུྃ༔ བདག་ཉིད་བཛྲ་ཧེ་རུ་ཀ་སྐུ་མདོག་མཐིང་༔
བ་སྤུའི་རྩེ་ནས་མེ་སྟག་ཚྭ་ཚྭ་འཕྲོ༔ སྐུ་ཡི་ཆ་ལས་མཚོན་ཆའི་སྐར་མདའ་ཆད༔ རྡོ་རྗེ་གྲི་གུག་གཏུན་ཤིང་རལ་གྲི་དང་༔ འཁོར་ལོའི་རྩིབས་ལ་མེ་རིས་ལྔ་ཡིས་བསྐོར༔ གནོད་བྱེད་ངར་འཛིན་བགེགས་
རྣམས་བསྲུང་བར་འགྱུར༔ ཨོཾ་བཛྲ་རཀྵ་ཛྭ་ལ་རཾ་རཾ་རཾ་རཾ་རཾ༔ སྐྱབས་འགྲོ་ནི༔ ན་མོ༔ ཐུགས་རྗེ་འགྲོ་བའི་དོན་ལ་རབ་བརྩོན་པའི༔ ཆོས་རྗེ་བླ་མ་རྣམས་ལ་སྐྱབས་སུ་མཆི༔ མཆོག་ཐུན་དངོས་གྲུབ་
རྣམ་གཉིས་སྟེར་མཛད་པའི༔ ཡི་དམ་ལྷ་ཚོགས་རྣམས་ལ་སྐྱབས་སུ་མཆི༔ ལེགས་ཉེས་སྟངས་འཛིན་དམ་ཚིག་རྗེས་གཅོད་པའི༔ མཁའ་འགྲོ་ཆོས་སྐྱོང་རྣམས་ལ་སྐྱབས་སུ་མཆི༔ སེམས་བསྐྱེད་ནི༔
ན་མོ༔ བདག་གིས་འགྲོ་བ་སེམས་ཅན་ཀུན་དོན་དུ༔ སྨོན་འཇུག་བྱང་ཆུབ་མཆོག་ཏུ་སེམས་བསྐྱེད་ནས༔ སེམས་ཅན་མ་བསྒྲལ་སྒྲོལ་དང་མ་གྲོལ་སྒྲོལ༔ དབུགས་དབྱུང་མྱང་འདས་ཚད་མེད་བཞི་ལ་
འགོད༔ སྡོམ་བཟུང་ནི༔ ཧཱུྃ༔ རྡོ་རྗེ་སློབ་དཔོན་བརྩེ་བས་དགོངས་སུ་གསོལ༔ གསང་བ་སྔགས་ཀྱི་རྒྱུད་ལས་རབ་གསུངས་པའི༔ རྩ་བ་ཡན་ལག་དམ་ཚིག་མ་ལུས་ཀུན༔ བདག་གིས་ཡང་དག་

ྈྃ༔ ༔བླངས་ཤིང་བསྲུང་བར་བགྱི༔ ཡན་ལག་བདུན་པ་ནི༔ ཧཱུྃ༔ རྩ་གསུམ་བླ་མ་གཤེགས་སུ་གསོལ༔ སྤྱི་གཙུག་པད་ཟླའི་གདན་ལ་བཞུགས༔ ལུས་ངག་ཡིད་གསུམ་གུས་ཕྱག་
འཚལ༔ ཕྱི་ནང་གསང་བའི་མཆོད་པ་བཞེས༔ བཅས་དང་རང་བཞིན་སྡིག་ཀུན་བཤགས༔ འགྲོ་དོན་མཛད་ལ་རྗེས་ཡི་རང་༔ ཨ་ཏི་བླ་མེད་ཆོས་འཁོར་བསྐོར༔ མྱ་ངན་མི་འདའ་བསྐལ་བརྒྱར་
བཞུགས༔ དགེ་ཚོགས་བྱང་ཆུབ་ཆེན་པོར་བསྔོ༔ ཟུང་འཇུག་རྡོ་རྗེའི་སྐུ་འཐོབ་ཤོག༔ རྡོར་སེམས་སྒོམ་བཟླས་ནི༔ ཧཱུྃ༔ རང་གི་སྤྱི་གཙུག་པད་ཟླའི་གདན་སྟེང་དུ༔ བཅོམ་ལྡན་རིགས་འདུས་རྡོ་རྗེ་སེམས་
དཔའ་ནི༔ སྐུ་མདོག་དཀར་པོ་རྡོ་རྗེ་དྲིལ་བུ་འཛིན༔ ཞལ་གཅིག་ཕྱག་གཉིས་ལོངས་སྐུའི་ཆ་ལུགས་ཅན༔ འཇའ་འོད་ལྔ་ལྡན་ཀློང་ན་ལྷམ་མེར་བཞུགས༔ དེ་ཡི་ཐུགས་ཀར་ཟླ་སྟེང་ཧཱུྃ་གི་མཐར༔ ཡི་
གེ་བརྒྱ་པ་ཤེལ་ཕྲེང་ལྟ་བུས་བསྐོར༔ སྐུ་ཡི་ཆ་ལས།་བདུད་རྩིའི་ཆུ་རྒྱུན་བབས༔ སྒོ་གསུམ་སྡིག་སྒྲིབ་མ་ལུས་དག་པར་བསམ༔ ཡིག་བརྒྱ་བཟླས༔ སྡིག་སྒྲིབ་རྣག་ཁྲག་དུད་ཁུ་སྦལ་ལྕོང་གི༔ རྣམ་པར་
འོག་སྒོ་རྐང་མཐིལ་གཉིས་ནས་ཐོན༔ རང་ལུས་ཤེལ་སྒོང་དྲི་མ་མེད་ལྟར་གྱུར༔ འོད་ཞུ་རང་དང་གཉིས་སུ་མེད་པར་ཐིམ༔ བླ་མའི་རྣལ་འབྱོར་ནི༔ ཧཱུྃ༔ བདག་ཉིད་རྡོ་རྗེ་ཕག་མོར་གསལ་བ་ཡི༔

མདུན་གྱི་ནམ་མཁར་རིན་ཆེན་ཁྲི་སྟེང་དུ༔ སངས་རྒྱས་ཀུན་ལས་ཐུགས་རྗེ་ལྷག་པའི་སྐུ༔ རྩ་བའི་བླ་མ་རྡོ་རྗེ་ཐོད་ཕྲེང་རྩལ༔ སྐུ་མདོག་སྔོན་པོ་རྡོ་རྗེ་དྲིལ་བུ་འཛིན༔ སྣ་ཚོགས་དར་དང་རིན་ཆེན་རུས་
པས་བརྒྱན༔ མཚོ་རྒྱལ་དཀར་མོ་གྲི་ཐོད་འཛིན་པས་འཁྱུད༔ དེ་སྟེང་བརྒྱུད་པའི་བླ་མ་མཐོ་བརྩེགས་བཞུགས༔ ཞལ་འཛུམ་བརྩེ་བས་བདག་ལ་དགྱེས་པར་གཟིགས༔ འགྲོ་བ་འདྲེན་པའི་བླ་མ་རིན་པོ་
ཆེ༔ བདག་ལ་དབང་བསྐུར་བྱིན་གྱིས་རློབས་མཛོད་ལ༔ མཐའ་བྲལ་རྟོགས་པ་འཆར་བར་མཛད་དུ་གསོལ༔ གསོལ་འདེབས་ཀྱི་རིམ་པ་ནི༔ ཧཱུྃ༔ རྗེ་བཙུན་བླ་མ་རྣམ་དག་ཆོས་ཀྱི་དབྱིངས༔ འཁྲུལ་
མེད་རྒྱ་ཆད་ཕྱོགས་ལྷུང་ཡེ་བྲལ་ངང་༔ བློ་བྲལ་འཛིན་མེད་ཆོས་སྐུའི་བླ་མ་ལ༔ གསོལ་བ་འདེབས་སོ་ཀ་དག་དངོས་གྲུབ་སྩོལ༔ ཚོམ་བུ་འོད་ལྔ་ལྷུན་གྲུབ་ཕོ་བྲང་ནས༔ རང་རིག་དྭངས་མ་ལྔ་ལྡན་
ལོངས་སྤྱོད་རྫོགས༔ སྣང་བ་རང་གྲོལ་ལོངས་སྐུའི་བླ་མ་ལ༔ གསོལ་བ་འདེབས་སོ་འཇའ་ལུས་མངོན་འགྱུར་ཤོག༔ མི་མཇེད་སྟོང་གསུམ་འཇིག་རྟེན་གཞལ་ཡས་སུ༔ སྣ་ཚོགས་ཐབས་ཀྱིས་འགྲོ་
བའི་དོན་ལ་བྱོན༔ རང་སྣང་བླ་མ་སྤྲུལ་སྐུ་རིན་ཆེན་ལ༔ གསོལ་བ་འདེབས་སོ་འཕྲིན་ལས་མཁའ་ཁྱབ་སྩོལ༔ བླ་མ་དུས་གསུམ་སངས་རྒྱས་འགྲོ་བའི་མགོན༔ བརྩེ་བའི་ཐུགས་རྗེས་བདག་ཅག་

ྈྃ༔ ༔རྣམས་ལ་སྐྱོབས༔ འཁོར་བའི་མཚོ་ནས་ཐར་པའི་སྐམ་སར་དྲོངས༔ ཉོན་མོངས་ཚ་གདུང་ཐུགས་རྗེའི་ཆར་གྱིས་སེལ༔ དམ་པ་ཁྱེད་ཀྱི་ཐུགས་རྗེས་མ་གཟིགས་ན༔ བདག་འདྲས་
འབད་ཀྱང་ཐར་བར་དཀའ་ལགས་པས༔ སྡུག་བསྔལ་འཁོར་བའི་དྲྭ་བས་བཅིངས་པ་རྣམས༔ ཡེ་གྲོལ་གདོད་མའི་ས་ལ་ཕྱིན་པར་མཛོད༔ སྐྱེ་འཆི་འཁོར་བ་དུཿཁའི་རང་བཞིན་ལ༔ སྒྲ་འོད་ཟེར་གསུམ་
རང་སྣང་རྩལ་འབྱོངས་ཏེ༔ ཀ་དག་ལྷུན་གྲུབ་འོད་སྐུའི་སྦུབས་ཞུགས་ནས༔ ཐོག་མའི་མགོན་པོ་ཉིད་དང་མཚུངས་པར་ཤོག༔ བླ་མ་སྐུ་ལྔའི་གསོལ་འདེབས་ནི་གུ་རུ་པདྨའི་གསུང་ཁོ་ནའོ༔ རྡོར་སེམས་བརྒྱུད་པ་ནི༔
ཨོཾ་ཨཱཿཧཱུྃ༔ ཀ་དག་གདོད་མའི་མགོན་མཆོག་ཀུན་ཏུ་བཟང་༔ ལྷུན་གྲུབ་རིག་པ་རང་ཤར་རྡོ་རྗེ་སེམས༔ ཐུགས་རྗེ་མ་འགགས་དགའ་རབ་རྡོ་རྗེ་ལ༔ གསོལ་བ་འདེབས་སོ་བྱིན་གྱིས་བརླབ་ཏུ་གསོལ༔
རྫོགས་ཆེན་བསྟན་པའི་མངའ་བདག་ཤྲཱི་སིང་༔ འཇའ་ལུས་གཞོམ་གཞིག་བྲལ་བ་པདྨ་འབྱུང་༔ མཁའ་འགྲོའི་གཙོ་མཆོག་མ་གཅིག་མཚོ་རྒྱལ་ལ༔ གསོལ་བ་འདེབས་སོ་བྱིན་གྱིས་བརླབ་ཏུ་གསོལ༔
གངས་ཅན་མུན་སེལ་རིག་འཛིན་རྒོད་ལྡེམ་ཞབས༔ ཐུགས་རྗེ་ཉིད་སྤྲུལ་གཏེར་སྟོན་གར་གྱི་དབང་༔ སྐུ་དྲིན་འཁོར་མེད་རྩ་བའི་བླ་མ་ལ༔ གསོལ་བ་འདེབས་སོ་བྱིན་གྱིས་བརླབ་ཏུ་གསོལ༔ དབྱིངས་

རིག་སྒྱུ་འཕྲུལ་རྒྱལ་བ་རིགས་ལྔ་དང་༔ རང་སྣང་བདེ་སྟེར་ཌཱཀྐི་སྲུང་མའི་ཚོགས༔ དམ་ཚིག་གཅིག་བསྡུས་རྡོ་རྗེ་མཆེད་ལྕམ་ལ༔ གསོལ་བ་འདེབས་སོ་བྱིན་གྱིས་བརླབ་ཏུ་གསོལ༔ ཀུན་གཞི་ཀ་དག་
སྒྱུ་མའི་གནས་ལུགས་ཤེས༔ ལྷུན་གྲུབ་སྣང་སྒྲོན་ལམ་རྟགས་མངོན་དུ་གསལ༔ ཁྲེགས་ཆོད་ཐོད་རྒལ་ཟུང་འཇུག་སྐུ་འགྲུབ་སྟེ༔ འཇའ་ལུས་འོད་སྐུ་རྡོ་རྗེ་འགྲུབ་པར་ཤོག༔ མཎྜལ་ནི༔ ཧཱུྃ༔ སྟོང་
གསལ་ཀློང་ཡངས་ཆེན་པོའི་མཎྜལ་ལ༔ རང་རིག་ཡེ་ཤེས་གསལ་བའི་ཚོམ་བུར་བཀོད༔ བླ་མ་ཁྱབ་བདག་ཆོས་ཀྱི་སྐུ་ལ་འབུལ༔ བློ་འདས་མཐའ་བྲལ་དངོས་གྲུབ་སྩལ་དུ་གསོལ༔ ཧཱུྃ༔ རང་ལུས་
འབྱུང་ལྔ་འདུས་པའི་མཎྜལ་ལ༔ ཕུང་ཁམས་དབང་པོ་ལྔ་དང་ཚོམ་བུར་བཀོད༔ བླ་མ་བདེ་ཆེན་ལོངས་སྤྱོད་སྐུ་ལ་འབུལ༔ རང་སྣང་ལྷུན་གྲུབ་སྐུ་ཐིག་དངོས་གྲུབ་སྩོལ༔ ཧཱུྃ༔ སྣོད་བཅུད་དག་པ་ཆེན་
པོའི་མཎྜལ་ལ༔ རིན་ཆེན་སྣ་བདུན་གཏེར་བུམ་ཚོམ་བུར་བཀོད༔ མ་འགགས་རང་ཤར་སྤྲུལ་པའི་སྐུ་ལ་འབུལ༔ ཐུགས་རྗེ་འགྲོ་འདུལ་དངོས་གྲུབ་སྩལ་དུ་གསོལ༔ དེ་ནས་མཆོད་པ་བྱིན་གྱིས་བརླབ་པ་ནི༔
ཨོཾ་སམྦྷ་ར་སམྦྷ་ར་བི་མ་ན་ས་ར་མ་ཧཱ་ཛམྦྷ་ན་ཀ་ར་ཧཱུྃ་ཕཊ༔ བྷྲཱུཾ་བི་ཤྭ་བི་ཤུདྡྷེ་སྭཱ་ཧཱ༔ བྷྲཱུཾ་ལས་བྱུང་བའི་གཞལ་ཡས་ཁང་ཆེན་པོ༔ ཡེ་ཤེས་རང་སྣང་རྒྱན་དང་མཚན་ཉིད་རྫོགས༔ ཨ་ཡིག་འོད་ཞུ་རིན་ཆེན་

ྈྃ༔ ༔ཐོད་པའི་ནང་༔ ཨོཾ་ཨཱཿཧཱུྃ་གི་མཆོད་རྫས་དཔག་མེད་གྱུར༔ ཨོཾ་ཨ་ཧ་ར༔ ཨ་ཧ་ར༔ སརྦ་བྷི་དྷ་ར་པཱུ་ཙ་ཨཱཿཧཱུྃ༔ ཨརྒྷཾ་པ་དྱཾ་པུཥྤེ་དྷུཥྤེ་ཨ་ལོ་ཀེ་གྷནྡྷེ་ནཻ་
ཝི་དྱེ་ཤཔྟ་ཨཱཿཧཱུྃ༔ དེ་ནས་མཆོག་ཐུན་བྱིན་འབེབས་བྱ་བ་ནི༔ ཧྲཱིཿ ཆོས་དབྱིངས་རྣམ་དག་བདེ་ཆེན་ཕོ་བྲང་ནས༔ སྐུ་གསུམ་བླ་མ་རིག་འཛིན་རྒྱ་མཚོའི་ཚོགས༔ སྐུ་གསུང་ཐུགས་ཀྱི་འོད་ཟེར་རབ་གཡོ་
ཞིང་༔ བྱིན་རླབས་རྩལ་དབང་ཡེ་ཤེས་བྱིན་ཕོབ་ཅིག༔ ཧྲཱིཿ རང་ལུས་ཕུང་ཁམས་དག་པའི་དཀྱིལ་འཁོར་ནས༔ སྣང་སྟོང་ལྷ་སྐུ་ཡི་དམ་ཞི་ཁྲོའི་ཚོགས༔ དགྱེས་འཛུམ་འོད་དང་ཕྱག་རྒྱའི་རྣམ་རོལ་
བསྒྱུར༔ བདག་དང་གཉིས་མེད་མཐུན་པར་བྱིན་ཕོབ་ཅིག༔ ཧྲཱིཿ དུར་ཁྲོད་གནས་མཆོག་གསང་བའི་དཀྱིལ་འཁོར་ནས༔ མ་ཚོགས་ཌཱཀྐི་དམ་ཅན་སྲུང་མའི་ཚོགས༔ ཞི་རྒྱས་དབང་དང་མངོན་སྤྱོད་
ལས་ལ་བརྩོན༔ འཕྲིན་ལས་རྣམ་བཞིའི་འགྲོ་འདུལ་བྱིན་ཕོབ་ཅིག༔ ཨོཾ་ཨཱཿཧཱུྃ་སརྦ་སིདྡྷི་ཕ་ལ་ཧཱུྃ་ཧཱུྃ་ཧཱུྃ༔ དེ་ནས་ཏིང་འཛིན་རྣམ་གསུམ་ནི༔ ཧྲཱིཿ སྐྱེ་མེད་མཁའ་དབྱིངས་སྤྲོས་དང་བྲལ༔ སྣང་བའི་ངོ་བོ་
སྟོང་ཉིད་དང་༔ གཟུང་འཛིན་ཀུན་རྟོག་ཀ་ནས་དག༔ པདྨ་རྒྱལ་པོས་དེ་སྐད་གསུངས༔ དྷརྨ་དྷརྟུ་ཨཱ༔ དེ་ནས་རང་རིག་བླ་མའི་རྣལ་འབྱོར་ནི༔ ཧྲཱིཿ རང་ལུས་འབྱུང་ལྔ་འདུས་པའི་ཕུང་པོ་འདི༔ མ་

བཅོས་ཡེ་རྫོགས་གུ་རུ་པདྨའི་སྐུ༔ སྐུ་མདོག་དཀར་དམར་འོད་ཟེར་སྣ་ལྔ་འཕྲོ༔ པཎ་ཞྭ་དམར་པོ་རྒོད་ཀྱི་ལྡེམ་འཕྲུས་བརྒྱན༔ མེ་ལོང་འོད་འཚེར་དར་སྣའི་ཕོད་ཀྱིས་མཛེས༔ རྡོ་རྗེ་རྩེ་ལྔ་སྐྱབས་སྦྱིན་
ཚུལ་དུ་གདེངས༔ མཉམ་གཞག་ཐོད་པ་ཡེ་ཤེས་བདུད་རྩིས་གང་༔ དྲི་མེད་རྡོ་རྗེ་སེམས་དཔའི་གསང་གོས་དཀར༔ གསང་སྔགས་ཆ་ལུགས་མཐིང་ནག་ཕོད་ཀས་བརྗིད༔ སྐྱོན་མེད་རྣམ་དག་ཆོས་
གོས་མཐང་ཤམ་དམར༔ ཆོས་རྒྱལ་ཆ་ལུགས་ཟབ་བེར་ལྕམ་རྩེ་གསོལ༔ གྲུ་མོར་ཁ་ཊྭཱཾ་རྩེ་གསུམ་མི་མགོས་མཚན༔ རྡོ་རྗེ་སྐྱིལ་ཀྲུང་མཚན་དཔེའི་གཟི་བརྗིད་འབར༔ ཡེ་ཤེས་ལྔ་ལྡན་འཆི་མེད་གཞོམ་
གཞིག་བྲལ༔ འཇའ་ལུས་འབྱུང་བ་ལྔ་ལ་ཐོགས་པ་མེད༔ བདེ་གཤེགས་ཀུན་འདུས་གུ་རུ་པདྨ་འབྱུང་༔ རྒྱལ་བ་ཀུན་འདུས་ཉག་གཅིག་ཟང་ཐལ་ལ༔ གློ་བུར་རྣམ་རྟོག་བར་ཆད་མིང་ཡང་མེད༔ རང་
སྣང་གསལ་སྟོང་སྒྱུ་མའི་ཚུལ་དུ་བསྒོམ༔ ཧྲཱི༔ གཡས་སུ་བདེ་བའི་དཔལ་སྟེར་མཁའ་འགྲོ་མ༔ མནྡ་ར་བ་སྔོ་བསངས་གཞོན་ཚུལ་ཅན༔ རུས་རྒྱན་ཕ་རོལ་ཕྱིན་དྲུག་རྣལ་འབྱོར་མ༔ ཕྱེད་སྐྱིལ་ཐོད་
པ་སྟོབ་ཅིང་ཆགས་ཚུལ་བཞུགས༔ ཧྲཱིཿ གཡོན་དུ་རྒྱལ་བའི་ཡུམ་གཅིག་མཚོ་རྒྱལ་དཀར༔ ཡིད་འོང་སྙེམས་མའི་སྐུ་ལ་རུས་པས་བརྒྱན༔ གཟུང་འཛིན་འཁྲུལ་པ་ཞིག་པའི་རྣལ་འབྱོར་མ༔ བདུད་

ྈྃ༔ ༔རྩི་འབུལ་ཞིང་ཆགས་ཚུལ་སྟབས་སུ་བཞུགས༔ དཔའ་བོ་མཁའ་འགྲོ་གྲངས་མེད་གཏིབས་པའི་དབུས༔ མཁའ་ལ་སྐར་ཚོགས་བཞིན་དུ་གསལ་བར་བསྒོམ༔ གནས་གསུམ་ཨོཾ་
ཨཱཿཧཱུྃ་གི་ཡིག་འབྲུ་ལས༔ འོད་འཕྲོས་པདྨ་འོད་ཀྱི་གཞལ་ཡས་ནས༔ ཡེ་ཤེས་ལྷ་ཚོགས་སྦྲང་ཆར་འབབ་ལྟར་བྱོན༔ མ་ཡེངས་སྒོམ་པའི་ངང་ནས་སྤྱན་འདྲེན་བྱ༔ ཧྲཱིཿ སྔོན་གྱི་བསྐལ་པའི་དང་པོ་
ལ༔ ཨོ་རྒྱན་ཡུལ་གྱི་ནུབ་བྱང་མཚམས༔ ཀོ་ཤ་གཡུ་མཚོ་འཁྱིལ་བའི་ཀློང་༔ གེ་སར་པད་སྡོང་ཟེའུ་འབྲུའི་དབུས༔ ཡ་མཚན་ངོ་མཚར་དངོས་གྲུབ་བརྙེས༔ པདྨ་འབྱུང་གནས་ཞེས་སུ་གྲགས༔
འཁོར་དུ་ཌཱཀྐི་དཔའ་བོས་བསྐོར༔ ཁྱེད་ཀྱི་རྗེས་སུ་བདག་བསྒྲུབ་ཀྱིས༔ དངོས་གྲུབ་སྩོལ་ཕྱིར་གཤེགས་སུ་གསོལ༔ ཧྲཱིཿ གནས་མཆོག་འདི་རུ་བྱིན་ཕོབས་ལ༔ སྒྲུབ་མཆོག་བདག་ལ་དབང་བཞི་
བསྐུར༔ མི་མཐུན་རྐྱེན་དང་བར་ཆོད་སོལ༔ མཆོག་དང་ཐུན་མོང་དངོས་གྲུབ་སྩོལ༔ ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ༔ བཛྲ་ས་མ་ཡ་ཛ་སིདྡྷི་ཕ་ལ་ཧཱུྃ༔ ལུས་ཀྱི་གར་སྟབས་བདེ་ཉམས་བསྒྱུར༔
ངག་གི་སྔགས་སྒྲའི་དབྱངས་གླུ་ལྡིར༔ སེམས་ཉིད་ཅོག་བཞག་ལྷུན་འགྲུབ་བལྟ༔ བྱིན་འབེབས་སྒོ་གསུམ་སྤྲོ་ཞིང་འབབས༔ འབུམ་ཕྲག་ཉེར་གསུམ་བཟླས་པ་ན༔ ས་རྣམས་གཡོ་ཞིང་བློ་ཉམས་འུར༔ ས་མ་ཡཱ༔ རྒྱ་རྒྱ་རྒྱ༔ ཕྱིའི་མཆོད་པ་འབུལ་

བ་ནི༔ ཧྲཱིཿ མ་བཅོས་ལྷུན་གྲུབ་ཡེ་རྫོགས་ལྷ༔ རྒྱུ་རྐྱེན་མེད་པར་ཀུན་ཏུ་སྣང་༔ མི་འགྱུར་ཡེ་ཤེས་རྡོ་རྗེ་ལ༔ གུས་པའི་ཡིད་ཀྱིས་ཕྱག་འཚལ་ལོ༔ ན་མོ་པུ་རུ་ཤ་ཡ་ཧོ༔ མཆོད་པ་འབུལ་བ་ནི